«Real» yarimhimoyachisi Luka Modrich «Inter»ga o‘tishi mumkinligi haqidagi mish-mishlarga izoh berdi. Xorvatiyalik futbolchi tarkibida 4 marta Chempionlar Ligasi g‘olibligini qo‘lga kiritgan «Real»dan ketishni xayoligayam keltirmaganiga ishontirdi. «Real»dan ketish? Buni xayolimgayam keltirmaganman. Nega endi dunyoning eng yaxshi klubini tark etishim kerak?», - deb Luka so‘zlarini keltirmoqda Sky Sports. Avvalroq, «Real» prezidenti Florentino Peres «Inter»ni Modrich vakillari bilan maxfiy muzokara o‘tkazganlikda ayblagan edi.